Zağalı

Zağalı — Azərbaycan Respublikasının Daşkəsən rayonunun Zağalı kənd inzibati ərazi dairəsində kənd.

 Toponimikası 
Oykonim Qalaça dağının ətəyində qayada sıra ilə düzülmüş 5 zağanın (süni mağaranın) olması ilə əlaqədardır. Kəndin adı "zağalı, mağaralı yer" mənasındadır.

 Tarixi 
Kənd keçmişdə Zağa dərəsi adlanmışdır. Güney Zağalı və Dora Zağalı adlı iki hissədən ibarətdir. Yerli məlumata görə, kənd aran camaatının yaylaq yurdunda məskunlaşması nəticəsində yaranmışdır.

 Tarixi abidələri 
Kənddə daşınmaz tarix və mədəniyyət abidəsi qeydə alınmamışdır.

 Coğrafiyası və iqlimi 
Kənd Qoşqarçayın sahilində, dağətəyi ərazidə yerləşir. Rayonun ərazisində eyniadlı su anbarı da var.

 Əhalisi 
 İl Daimi əhali Kişilər Qadınlar19993931872062009↗400↗204↘196

Əhalisinin əksəriyyətini Goranboy (Qaraqucaq, Zəyva kəndləri) və Yevlax (Tanrıqulular kəndi) rayonlarından köçüb gəlmiş ailələr təşkil edir.

 İqtisadiyyatı 
Əhalinin əsas məşğuliyyətini əkinçilik, maldarlıq və heyvandarlıq təşkil edir.

 Mədəniyyəti 
Kənddə Zağalı kənd kitabxana filialı, Zağalı kənd klubu fəaliyyət göstərir.

 Təhsil 
Kənddə təhsil müəssisəsi mövcud deyil.

 Din 
Kənddə dini ibadət yeri və ya dini icma qeydə alınmamışdır.

 Səhiyyə 
Kənddə Zağalı kənd tibb məntəqəsi yerləşir.

 İstinadlar 

 Xarici keçidlər 

 Həmçinin bax 

Kateqoriya:Daşkəsən rayonunun kəndləri
Kateqoriya:Zağalı kənd inzibati ərazi dairəsindəki yaşayış məntəqələri